Dávinson Sánchez

Dávinson Sánchez Mina (sündinud 12. juunil 1996 Calotos) on Colombia jalgpallur, kes mängib keskkaitsjana Türgi kõrgliigaklubis Galatasaray ja Colombia jalgpallikoondises.

Ta alustas klubikarjääri 2013. aastal kodumaal Atlético Nacionalis. Ta tuli klubiga neljal korral Colombia meistriks ning muu hulgas veel 2016. aastal Lõuna-Ameerika klubide meistrivõistluste Copa Libertadorese võitjaks.

2016. aasta juunis liitus ta Hollandi kõrgliiga klubiga Amsterdami Ajax."Ajax contracteert Davinson Sánchez Mina". Ajax. 21.6.2016. Vaadatud 13.2.2019 Kuigi ta oli sõlminud Ajaxiga viieaastase lepingu, mängis ta klubis ainult hooajal 2016–17. 2017. aastal valiti ta Ajaxi aasta mängijaks.

2017. aasta augustis liitus ta Inglismaa kõrgliigaklubiga Tottenham Hotspur, kellega sõlmis kuueaastase lepingu. Üleminekusumma oli umbes 42 miljonit naelsterlingit."Davinson Sanchez: Tottenham complete signing of Ajax defender on six-year deal". BBC Sport. 23.8.2017. Vaadatud 13.2.2019 2018. aasta mais sõlmis ta klubiga uue pikaajalise lepingu. 10. veebruaril 2019 lõi ta mängus Leicester City vastu oma esimese värava Inglismaa kõrgliigas.

2023. aasta septembris sõlmis ta lepingu Türgi kõrgliigaklubiga Galatasaray.

Debüüdi Colombia jalgpallikoondises tegi Sánchez 2016. aastal. Koondisekarjääri esimese värava lõi ta 19. novembril 2022 sõprusmängus Paraguay vastu. Ta kuulus Colombia koondisse 2018. aasta maailmameistrivõistlustel ning 2019. ja 2021. aasta Copa Américal.

 Saavutused 
Atlético Nacional
Primera A: 2013 Apertura, 2013 Finalización, 2014 Apertura, 2015 Finalización
Copa Colombia: 2012, 2013
Superliga Colombiana: 2016
Copa Libertadores: 2016

 Viited 

 Välislingid 

Kategooria:Colombia jalgpallurid
Kategooria:Amsterdami Ajaxi mängijad
Kategooria:Tottenham Hotspur FC mängijad
Kategooria:Galatasaray SK mängijad
Kategooria:Eredivisie mängijad
Kategooria:Premier League'i mängijad
Kategooria:Süper Ligi mängijad
Kategooria:Sündinud 1996